CELEX: 22011D0158
Language: el
Date: 2011-12-02 00:00:00
Title: Απόφαση της Μεικτής Επιτροπής του ΕΟΧ αριθ. 158/2011, της 2ας Δεκεμβρίου 2011 , για την τροποποίηση του παραρτήματος XX (Περιβάλλον) της συμφωνίας για τον ΕΟΧ

15.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 76/45
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 158/2011
   της 2ας Δεκεμβρίου 2011
   για την τροποποίηση του παραρτήματος XX (Περιβάλλον) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της εν λόγω συμφωνίας, εφεξής καλούμενη «συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XX της συμφωνίας τροποποιήθηκε με την απόφαση αριθ. 122/2011 της Μεικτής Επιτροπής του ΕΟΧ της 21ης Οκτωβρίου 2011 (1).
            
         
               (2)
            
            
               Η απόφαση 2010/731/ΕΕ της Επιτροπής, της 30ής Νοεμβρίου 2010, σχετικά με τη θέσπιση ερωτηματολογίου το οποίο θα χρησιμοποιείται για την υποβολή εκθέσεων όσον αφορά την εφαρμογή της οδηγίας 2000/76/ΕΚ του Ευρωπαϊκού Κοινοβουλίου και του Συμβουλίου για την αποτέφρωση των αποβλήτων (2), πρέπει να ενσωματωθεί στη συμφωνία.
            
         
               (3)
            
            
               Η απόφαση 2010/731/ΕΕ καταργεί την απόφαση 2006/329/ΕΚ (3) της Επιτροπής, η οποία έχει ενσωματωθεί στη συμφωνία και πρέπει, συνεπώς, να διαγραφεί από τη συμφωνία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κείμενο του σημείου 32στδ (απόφαση 2006/329/ΕΚ της Επιτροπής) του παραρτήματος XX της συμφωνίας, αντικαθίσταται από το ακόλουθο κείμενο:
   
      «32010 D 0731: απόφαση 2010/731/ΕΕ της Επιτροπής, της 30ής Νοεμβρίου 2010, σχετικά με τη θέσπιση ερωτηματολογίου το οποίο θα χρησιμοποιείται για την υποβολή εκθέσεων όσον αφορά την εφαρμογή της οδηγίας 2000/76/ΕΚ του Ευρωπαϊκού Κοινοβουλίου για την αποτέφρωση των αποβλήτων (ΕΕ L 315 της 1.12.2010, σ. 38).».
   
   Άρθρο 2
   Τα κείμενα της απόφασης 2010/731/ΕΕ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 3 Δεκεμβρίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 2 Δεκεμβρίου 2011.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 341 της 22.12.2011, σ. 87.
   
      (2)  ΕΕ L 315 της 1.12.2010, σ. 38.
   
      (3)  ΕΕ L 121 της 6.5.2006, σ. 38.
   
      (4)  Δεν έχουν αναφερθεί συνταγματικές απαιτήσεις.